Dona'm les entitats que hi ha en el text següent:
Cal ser conscients que si avui podem plantejar-nos uns pressupostos que responen a les necessitats del moment que vivim és per la responsabilitat, per l’exigència fiscal que hem assumit en esta cambra parlamentària i el Govern de Catalunya durant molts d’anys. Decisions en matèria fiscal que avui mos permeten, mal que a alguns no els hi agrade, recaptar 160 milions d’euros de l’impost sobre vehicles contaminants, 155 milions sobre l’impost sobre instal·lacions amb impacte sobre el medi ambient, 780 de l’impost sobre successions, 650 de l’impost de patrimonis, entre altres. Dos mil milions d’euros que hem decidit en esta cambra, que ha decidit el Govern de Catalunya, que altres comunitats es poden permetre el luxe de no recaptar. Però sense els quals estos pressupostos els hauríem de pintar a l’oli. (Alguns aplaudiments.) La voluntat d’esta cambra de desplegar fonts pròpies de finançament i de construir una fiscalitat ambientalment ambiciosa ve de lluny. Ve dels pactes pressupostaris que el 2014 i el 2015 l’actual president de la Generalitat i el conseller Mas-Colell van incorporar als pressupostos del 14 i del 15; ve dels pactes entre Junts pel Sí i la CUP l’any 2017; i ve dels pactes entre la majoria que actualment dona suport al Govern i el grup dels comuns. Una arquitectura fiscal que avui ens permet estructurar el pressupost de la Generalitat, evitar fer retallades pressupostàries i poder atendre les necessitats bàsiques dels nostres serveis públics. Un model fiscal propi que hem construït al llarg de la darrera dècada amb la petjada de formacions d’esquerres d’este Parlament, començant per la CUP, passant per Esquerra Republicana i acabant amb el grup dels comuns. Tot i això, tot plegat evidencia també una greu insuficiència estructural de l’actual sistema de finançament autonòmic. Un sistema que no garanteix uns ingressos estructurals per cobrir les necessitats de la ciutadania del país. No les garanteix mai. Però ara que és quan més falta mos fan en recursos addicionals per afrontar totes les necessitats que necessita el país en estos moments, des del sistema de finançament autonòmic cauen els ingressos en 1.000 milions d’euros.
Govern de Catalunya : govern, Generalitat : govern, Mas-Colell : polític, Junts pel Sí : partit_polític, CUP : partit_polític, Govern : govern, Parlament : govern, Esquerra Republicana : partit_polític, comuns : partit_polític